
AVIZ

asupra proiectului de Lege pentru modificarea şi completarea unor acte normative din domeniul comunicaţiilor
În conformitate cu prevederile art.89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere şi avizare, cu proiectul de Lege pentru modificarea şi completarea unor acte normative din domeniul comunicaţiilor, trimis cu adresa nr.P.L.X-210 din 6.06.2005, înregistrată sub nr.31/455 din 6 iunie 2005.

Camera Deputaţilor este Cameră decizională.

Senatul, în şedinţa din 26 mai 2005, a adoptat acest proiect de lege.

Consiliul Legislativ, cu avizul nr.458 din 3.05.2005 a avizat favorabil acest proiect de lege.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din  15.06.2005.
           Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege pentru modificarea şi completarea unor acte normative din domeniul comunicaţiilor.

În raport de obiectul şi conţinutul său, proiectul de lege face parte din categoria legilor ordinare.

